હા કઈક એવું જ, જો કે પાછળથી આ દવાઓ સારવારના સ્થાને આદત ક્યારે બની ગઈ એ પોતે પણ સમજી જ નહી શક્યા હોય. મીડિયા દરેક વખતે એમને સાવ બોગસ સવાલ અને આરોપો દ્વારા સ્ટ્રેસમાં ધકેલી દેતી હતી. છતાય MJએ પોતાની ચેરીટી કરવાની ઉદાર ભાવના ક્યારેય ન છોડી. એમણે દુનિયાભરમાં લોકહિત માટે દાન આપ્યા છે. ૧૯૯૬માં જ્યારે તેઓ મુંબઈ શો કરવા આવ્યા ત્યારે પણ આખા શોની એમણે એક રૂપિયો પણ ફી નોહતી લીધી અને પોતાની આવકના ૮૫% ડોનેટ કરી. મહારાષ્ટ્રમાં ૨ લાખ જેટલી નોકરીઓ ઓપન કરાવવા માટે, કેમકે એ સમયે રોજગારીના અવસરો નામશેષ હતા. સરળતાથી ત્યાં નોકરીઓ જ ન હતી. હવે આવો વ્યક્તિ બાળકો સાથે કઈ રીતે આવું કાઈ પણ કરી શકે, એ મને નથી સમજાતું…? પછી એમના પર ગે તરીકેની છાપ પડી, ભારતમાં આજ પણ મોટા ભાગના લોકો આ જ સત્ય માને છે. પણ, વાસ્તવમાં એવું કાઈ જ ન હતું. કારણ કે માઈકલ જેક્શને બે વખત લગ્ન કર્યા હતા. એમના પ્રથમ લગ્ન જીવન નો સમયકાળ ૧૯૯૫થી ૯૭ સુધીનો હતો, જ્યારે બીજા લગ્નજીવનનો સમયકાળ ૧૯૯૯થી ૨૦૦૨ સુધીનો છે. એમના ત્રણ બાળકો પણ હતા, જેમને તેઓ બહુ જ ચાહતા હતા. આ હતી એમના અંગત જીવનની વાત, હવે ફરી આપણે એમના સફળ જીવનના સ્તર પર આવી જઈએ. લાંબા સમય બાદ એમણે ૨૦૦૧માં પોતાના ‘INVINCIBLE’ આલ્બમ દ્વારા કમબેક કર્યું. જે એમના અન્ય આલ્બમ કરતા ઓછું કમાયો. છતાય એમણે હિમ્મત ન હારી અને ૨૦૦૫-૨૦૦૬ દરમિયાન ચાઈલ્ડ મોલેશ્ટેશન વાળા કેશમાં પણ ફેસલો એમના હકમાં જ આવ્યો. અંતે કાયદાકીય રીતે તેઓ બેગુનાહ સાબિત થયા.